“Нават адпраўляючыся на лецішча, бяру з сабой кнігі”, — прызнаецца прафесар. Свой дачны дом у вёсцы Рудня-Споніцкая Мікалай Васільевіч пабудаваў сам. Вялікі двухпавярховы будынак з верандай і балконам, камінам і сапраўднай, амаль як у дзяцінстве, печчу. А вакол дома — шыкоўны сад і лужок. Яблыні, слівы, вішні, чарэшні — усе дрэвы прафесар пасадзіў сваімі рукамі. Яблынькі — у гонар унукаў, а іх у Мікалая Васільевіча чацвёра.